
לכבוד

יו"ר הכנסת, ח"כ ריבלין ראובן
אדוני היושב ראש,

אבקש להעלות על סדר יומה של הכנסת הצעה רגילה  בנושא:

הצעה לסדר-היום בנושא: "התערבות בג"צ בהחלטות בטחוניות ותקציביות"
דברי הסבר:

פסיקות בג"ץ רבות ניתנות בניגוד גמור להחלטות הממשלה. בשבוע שעבר התקבלה בבג"ץ החלטה לאפשר לערבים תושבי יהודה ושומרון נסיעה בכביש 443. ההחלטה סותרת את עמדת אנשי הצבא והביטחון ותסכן את חיי עשרות אלפי ישראלים מידי יום.

דוגמאות נוספות: החלטת בג"ץ להזזת גדר הפרדה באורנית בעלות מיליונים בניגוד להחלטת הגורמים המקצועיים. החלטת בג"ץ על ביטול בית הסוהר הפרטי למרות חקיקה בענין וכו'

אבקש לדון בנושא במליאת הכנסת.
בכבוד רב,

חבר הכנסת מוזס מנחם אליעזר
